от кочове и пръчове мястото на изпращане може да бъде животновъдният обект, в който се отглеждат животните донори.
 За определени рибни продукти, посочени в член 10 от Делегиран регламент (ЕС) 2019/625 на Комисията (13): мястото на изпращане може да бъде плавателен съд.
 За други продукти: всяко подразделение на дадено дружество от сектора на храните или на страничните животински продукти. Посочва се само името на предприятието, изпращащо продуктите. При търговия с участието на повече от една трета държава („триъгълна търговия“) мястото на изпращане е последният животновъден обект/предприятие в трета държава по веригата на износа, от което окончателната пратка се транспортира до Съюза.
 I.12
 Местоназначение
 Посочете наименованието и адреса, държавата и кода по ISO на държавата на мястото, на което пратката ще бъде доставена за окончателно разтоварване. Когато е приложимо, посочете и регистрационния номер или номера на одобрението на животновъдния обект по местоназначение.
 За съхранение на транзитно преминаващи продукти: посочете името, адреса и номера на одобрението на склада съгласно определението в член 2, точка 3 от Делегиран регламент (ЕС) 2019/2124 на Комисията (14). Попълването на това поле не е задължително при транзитно преминаване без съхраняване на продуктите.
 I.13
 Място на товарене
 За животни: посочете името и адреса на мястото, където животните са натоварени в транспортното средство, а в случай че те са събрани преди това — името и адреса на животновъдния обект, одобрен за операции по събиране.
 За продукти: посочете името, адреса и категорията (например предприятие, пристанище или летище) на крайното място, където продуктите ще бъдат натоварени в транспортното средство за пътуването до Европейския съюз. При използване на контейнер посочете къде трябва да бъде натоварен той на окончателното транспортно средство за Европейския съюз. При използване на ферибот посочете мястото, на което камионът трябва да бъде качен на ферибота.
 I.14
 Дата и час на заминаване
 За животни: датата и часът, когато по график животните трябва да отпътуват в своето транспортно средство (въздухоплавателно средство, плавателен съд, железопътен транспорт или пътно превозно средство).
 За продукти: датата, на която тръгва транспортното средство (въздухоплавателно средство, плавателен съд, железопътен транспорт или пътно превозно средство).
 I.15
 Транспортно средство
 Изберете едно или повече от изброените по-долу транспортни средства за животни или стоки, напускащи държавата на изпращане, и посочете неговите(техните) идентификационни данни:
 —
 въздухоплавателно средство (посочете номера на полета);
 —
 плавателен съд (посочете името и номера на плавателния съд);
 —
 железопътен вагон (посочете номера на влака и на вагона);
 —
 пътно превозно средство (посочете регистрационния номер и номера на ремаркето, ако е приложимо).
 При използване на ферибот отбележете „плавателен съд“ и в допълнение към името и номера на ферибота по редовната фериботна линия посочете регистрационния(ите) номер(а) на пътното(ите) превозно(и) средство(а) (и номер на ремаркето, ако е приложимо).
 I.16
 Граничен контролен пункт (ГКП) на въвеждане
 За сертификати, които не са подадени в IMSOC, посочете наименованието на ГКП на въвеждане в Съюза или изберете наименованието на ГКП на въвеждане в Съюза и неговия уникален буквено-цифрен код, определен от IMSOC.
 I.17
 Придружаващи документи
 Посочете вида на изисквания документ: например разрешение по CITES, разрешение за инвазивни чужди видове (ИЧВ), декларации или други документи, включително от